-Իմ առաջին գլխավոր դերն էր կինոյում, որը կարող էր և չլինել,- իրեն միջազգային պատկառազդու ճանաչում բերած ֆիլմի 10-ամյա «շրջագայությունից» հետո կարոտով մտաբերում է Սիրանույշ-Նովենցը։- Երբ Ալբերտ Մկրտչյանը նոր էր գրում սցենարը, ասաց, որ գլխավոր դերի համար ինձ նկատի ունի։ Բայց հետո իմացա, որ ուրիշ դերասանուհի է հրավիրել նկարահանման։ Ես, իհարկե, շատ վշտացա, բայց դա երկար չտևեց, որովհետև շատ չանցած Ալբերտն ինձ ուղարկեց սցենարը և ասաց, որ ուզում է իր մոր դերը ես խաղամ... Կինոյի ասպարեզում դադար է, բայց պետք է նկարահանվեմ Ալբերտ Մկրտչյանի նոր ֆիլմում, որը նրա եռագրության վերջին մասն է։ Դեպքերը տեղի են ունենում դարձյալ Լենինականում, այս անգամ՝ երկրաշարժից հետո։